《蓬莱》
清代·张照

蓬莱山下水横波，流入银湾隔翠蛾。天上星辰欢会少，壶中日月别离多。

鸾惊香梦红兰笑，花带愁痕青鸟歌。昨日子登传敕去，一时齐羡下天河。

作者简介：（1691—1745）江苏华亭人，初名默，字得天，又字长卿，号泾南，又号天瓶居士。康熙四十八年进士，授检讨，官至刑部尚书。通法律、精音乐，尤工书法。卒谥文敏。